
2019 m. gruodžio 3 d.,
Slovakijos Respublikos žemės ūkio ir kaimo plėtros ministerijos
N U T A R I M A S,
kuriuo iš dalies keičiamas Slovakijos Respublikos žemės ūkio ir kaimo plėtros ministerijos nutarimas Nr. 143/2012 dėl pavojingų gyvūnų veisimo

Vadovaudamasi Įstatymo Nr. 39/2007 dėl veterinarinės priežiūros su pakeitimais 53 straipsnio 1 dalies f punktu Slovakijos Respublikos žemės ūkio ir kaimo plėtros ministerija nustato:
I straipsnis
Slovakijos Respublikos žemės ūkio ir kaimo plėtros ministerijos nutarimas Nr. 143/2012 dėl pavojingų gyvūnų veisimo iš dalies keičiamas taip, kaip nurodyta toliau.
1. Įvadiniame sakinyje žodžiai „Įstatymo Nr. 39/2007 dėl veterinarinės priežiūros su pakeitimai, padarytais Įstatymu Nr. 342/2011, 53 straipsnio f punktas“ pakeičiami žodžiais „Įstatymo Nr. 39/2007 dėl veterinarinės priežiūros (su pakeitimais) 53 straipsnio 1 dalies f punktas“.
2. 1 straipsnis, įskaitant antraštę, pakeičiamas taip:

„1 straipsnis
Tema
1. Šiuo nutarimu nustatomos:
a) pavojingų gyvūnų rūšys,
b) bendrieji pavojingų gyvūnų veisimo arba laikymo reikalavimai ir duomenų saugojimo reikalavimai,
c) bendrieji reikalavimai pavojingų gyvūnų veisimo įstaigoms,
d) specialieji reikalavimai tam tikrų rūšių pavojingų gyvūnų veisimui arba laikymui ir jų veisimo įstaigoms.
2. Šis nutarimas netaikomas pavojingų gyvūnų veisimui ar pavojingų gyvūnų laikymui
a) veisimo įstaigoje, kuri yra zoologijos sodas,1) saugomų gyvūnų gelbėjimo įstaiga1a) arba cirkas,1b),
b) kuri yra naudojama moksliniais ar švietimo tikslais pagal atskirus teisės aktus.1c)
3. Šiuo nutarimu nepažeidžiamos atskirų teisės aktų nuostatos.1d)“. 
1 ir 1a–1d išnašos išdėstomos taip:
„1) Įstatymo Nr. 543/2002 dėl gamtos ir kraštovaizdžio apsaugos 44 straipsnis su pakeitimais.
1a) Įstatymo Nr. 543/2002 45 straipsnis su pakeitimais.
1b) 2005 m. spalio 21 d. Komisijos reglamentas (EB) Nr. 1739/2005, nustatantis gyvūnų sveikatos reikalavimus cirko gyvūnų judėjimui tarp valstybių narių.
1c) Slovakijos Respublikos Vyriausybės reglamentas Nr. 377/2012, nustatantis mokslo arba švietimo tikslais naudojamų gyvūnų apsaugos reikalavimus.
1d) 1996 m. gruodžio 9 d. Tarybos reglamento (EB) Nr. 338/97 dėl laukinės faunos ir floros rūšių apsaugos kontroliuojant jų prekybą (OL specialusis leidimas, 15 skyrius, 03 tomas) su pakeitimais.
2009 m. spalio 21 d. Europos Parlamento ir Tarybos reglamento (EB) Nr. 1069/2009, nustatančio gyvūninės kilmės šalutinių produktų ir jų gaminių, neskirtų žmonėms vartoti, sveikatos taisykles ir panaikinančio Reglamentą (EB) Nr. 1774/2002 (Šalutinių gyvūninių produktų reglamentas) (OL L 300, 2009 11 14), 14 straipsnio d punkto i–iii papunkčiai, su pakeitimais.
2014 m. spalio 22 d. Europos Parlamento ir Tarybos reglamentas (ES) Nr. 1143/2014 dėl invazinių svetimų rūšių introdukcijos ir plitimo prevencijos bei valdymo (OL L 317, 2014 11 4).
Įstatymo Nr. 543/2002 33 su pakeitimais 35 ir 41–43 straipsniai.
Įstatymo Nr. 15/2005 dėl laukinės faunos ir floros rūšių apsaugos kontroliuojant jų prekybą ir kuriuo iš dalies keičiami tam tikri įstatymai (su pakeitimais) 4, 8 ir 9, 11–12a, 13 ir 29 straipsniai.
Įstatymo Nr. 274/2009 dėl medžioklės ir tam tikrų įstatymų pakeitimų (su pakeitimais) 60 straipsnis.
Įstatymo Nr. 150/2019 dėl invazinių svetimų rūšių introdukcijos ir plitimo prevencijos bei valdymo ir kuriuo iš dalies keičiami tam tikri įstatymai 2 ir 23 straipsniai.
Slovakijos Respublikos Vyriausybės reglamento Nr. 322/2003 dėl ūkyje auginamų gyvūnų apsaugos (su pakeitimais) 3 straipsnis ir 4 straipsnio 1 dalis.
Slovakijos Respublikos aplinkos ministerijos nutarimo Nr. 24/2003, kuriuo įgyvendinamas Įstatymas Nr. 543/2002 dėl gamtos ir kraštovaizdžio apsaugos, (su pakeitimais) 8 ir 12–15 straipsniai.
Slovakijos Respublikos aplinkos ministerijos nutarimo Nr. 110/2005, kuriuo įgyvendinamos tam tikros Įstatymo dėl laukinės faunos ir floros rūšių apsaugos reglamentuojant jų prekybą ir tam tikrų įstatymų pakeitimų nuostatos, 7, 9, 11, 13 ir 14 straipsniai.“.
3. 2 straipsnio a punkte žodžiai „3 straipsnyje nurodytų rūšių gyvūnai“ pakeičiami žodžiais „3 straipsnyje nurodytų rūšių, įskaitant kryžmines veisles, individas“, o jungtukas „ir“ pakeičiamas jungtuku „arba“.
4. 2 straipsnio b punktas pakeičiamas taip:
„b) 	veisimo įstaiga – infrastruktūra, įskaitant atvirą plotą, kuriame pavojingi gyvūnai veisiami arba laikomi nuolat ar laikinai,“.
5. 3 straipsnio 1 dalis pakeičiama taip:
„1. Voragyvių (Arachnida) klasė
a) vorų būrys (Araneida): visos nuodingos rūšys, priklausančios Atrax, Ceratogyrus, Citharischius, Haplopelma, Harpactirella, Heteroscodra, Chiracanthium, Latrodectus, Loxosceles, Mastophora, Ornithoctonus, Phoneutria, Phrynarachne, Poecilotheria, Pterinochilus, Selenocosmia ir Stromatopelma gentims, bei Lycosa erythrognatha rūšys,
b) skorpionų būrys (Scorpiones): visos pavojingos nuodingos rūšys, priklausančios Androctonus, Buthacus, Buthotus, Buthus, Centuroides, Leiurus, Parabuthus ir Tityus gentims.“
6. 3 straipsnio 2 dalyje žodis „Chondrichtyes“ pakeičiamas žodžiu „Chondrichthyes“.
7. 3 straipsnio 3 dalis pakeičiama taip:
„3. Varliagyvių (Amphibia) klasė: visos rūšys iš medlaipinių šeimos (Dendrobatidae), išskyrus Colostethus genties rūšis arba veisimo įstaigoje gimusius arba bent vienus metus akivaizdžiai nelaisvėje auginamus ar laikomus individus.“
8. 3 straipsnio 4 dalies d ir e punktai pakeičiami taip:
„d)	iš driežų (Sauria) pobūrio, visos Varanus genties rūšys,
e) 	iš pitoninių (Pythonidae) šeimos ir smauglinių (Boidae) šeimos gyvačių (Serpentes) pobūryje: visos rūšys, kurių kūno ilgis, įskaitant uodegą, brandos metu viršija 3 m.“
9. Po 3 straipsnio 4 dalies įterpiama nauja 5 dalis:
„5. Paukščių (Aves) klasė (toliau – plėšrieji paukščiai)
a) visos sakalinių paukščių (Falconiformes) būrio rūšys,
b) visos pelėdinių paukščių (Strigiformes) būrio rūšys.“
5 dalis tampa 6 dalimi.
10. 3 straipsnio 6 dalyje prieš žodį „Carnivora“ įterpiamas žodis „būrys“, žodžiai „meškėniniai (Procyonidae) – visos rūšys“ įterpiami prieš „kiauniniai“, o pabaigoje pridedama: „ir primatų būrys“.
11. 4 dalies antraštėje jungtukas „ir“ pakeičiamas jungtuku „arba“.
12. 4 straipsnio 3 dalis pakeičiama taip:
„3. Pavojingų gyvūnų savininkai arba laikytojai užtikrina, kad žinduolių (Mammalia) klasės, plėšriųjų žinduolių (Carnivora) būrio, katinių (Felidae) šeimos, panterų, neofelių, pumų, lūšių ir geopardų genčių bei lokinių (Ursidae) šeimos arba primatų būrio jauniklių nujunkymas vyktų tinkamiausiu laiku, tam, jog būtų užtikrinta tiek jauniklių, tiek motinos gerovė (įstatymo 22 straipsnio 1 dalis), išskyrus atvejus, kai, remiantis veterinarijos gydytojo nuomone, nujunkymas yra būtinas dėl jauniklių ar motinos sveikatos.“
13. 4 straipsnio 4 dalies g punkte frazė „Nr. 1“ išbraukiama.
14. 4 straipsnio 5–10 dalys pakeičiamos taip:
„5. Veisimo įstaigoje turi būti vieta ir įrenginiai pavojingam gyvūnui pritvirtinti siekiant atlikti veterinarinę veiklą.
6. Pavojingus gyvūnus gali veisti, laikyti, prižiūrėti ar tvarkyti arba jiems gali leisti laisvai judėti, laikantis 7–9 dalių reikalavimų, tik vyresnis nei 18 metų amžiaus asmuo, o pavojingą gyvūną – plėšrųjį paukštį gali prižiūrėti ir leisti jam laisvai judėti jaunesnis nei 18 metų amžiaus asmuo, prižiūrimas medžioklinio plėšriojo paukščio laikytojo2); šiame nutarime „pavojingo gyvūno priežiūra“ reiškia bet kokį fizinį sąlytį su gyvūnu.
7. Pavojingų gyvūnų priežiūra ne veisimo įstaigoje arba laisvas pavojingų gyvūnų judėjimas už veisimo įstaigos ribų galimas tik tada, kai jie vežami transporto priemonėje į vietą, kurioje bus vykdoma veterinarinė veikla ir paslaugos, arba į kitą veisimo įstaigą. Pirmojo sakinio reikalavimai netaikomi plėšriesiems paukščiams, kurie yra tvarkomi už veisimo įstaigos ribų arba kurių laisvą judėjimą už veisimo įstaigos ribų leido medžioklinio plėšriojo paukščio laikytojas arba laikytojo prižiūrimas asmuo.
8. Pavojingus gyvūnus iš žinduolių (Mammalia) klasės, plėšriųjų žinduolių (Carnivora) būrio, katinių (Felidae) šeimos, panterų, neofelių, pumų, lūšių ir geopardų genčių bei lokinių (Ursidae) šeimos arba primatų būrio gali prižiūrėti veisimo įstaigoje arba gali leisti jiems laisvai judėti veisimo įstaigoje tik savininkas, laikytojas, asmuo, kuris rūpinasi pavojingu gyvūnu arba gaudo gyvūną vežimo tikslais, arba asmuo, atliekantis veterinarinę veiklą.
9. Jei pavojingą gyvūną prižiūri kitas asmuo, o ne savininkas ar laikytojas, tas asmuo turi būti aiškiai informuotas apie tai, kaip rūpintis pavojingu gyvūnu.
10. Pavojingų gyvūnų savininkai arba pavojingų gyvūnų laikytojai veisimo įstaigoje saugo pavojingų gyvūnų įrašus pagal 11 ir 12 punktuose nurodytą taikymo sritį ir saugo šiuos įrašus penkerius metus nuo paskutinio įrašo. Duomenų saugojimas pagal atskirus teisės aktus3) pakeičia duomenų saugojimą pagal pirmąjį sakinį.“
2 ir 3 išnašos išdėstomos taip:
„2) Įstatymo Nr. 274/2009 60 straipsnio 4 dalis.
3) Įstatymo Nr. 543/2002 su pakeitimais 41 straipsnis.
Įstatymo Nr. 15/2005 su pakeitimais 11 straipsnis.
Nutarimo Nr. 24/2003 su pakeitimais 12 ir 13 straipsniai.
Nutarimo Nr. 110/2005 su pakeitimais 9 straipsnis.“
15. 4 straipsnyje įterpiamos šios 11 ir 12 dalys:
„11. 3 straipsnio 1–3 dalyse nurodytuose įrašuose apie pavojingus gyvūnus pateikiama ši informacija:
a) data, kai gyvūnas buvo atvežtas į veisimo įstaigą, ir gyvūnų skaičius tą dieną,
b) gyvūnų skaičiaus pasikeitimo veisimo įstaigoje data ir bendras tos dienos veisimo įstaigos gyvūnų skaičius,
c) gyvūnų pašalinimo iš veisimo įstaigos data ir priežastis bei pašalintų gyvūnų skaičius; jei pašalinimo priežastis yra nuosavybės ar laikymo pasikeitimas, nurodomi naujo savininko ar laikytojo duomenys pagal įstatymo 54 straipsnio 12 dalyje nurodytą taikymo sritį.
12. 3 straipsnio 4–6 dalyse nurodytuose įrašuose apie pavojingus gyvūnus pateikiama tokia informacija:
a) data, kai gyvūnas buvo atgabentas į veisimo įstaigą, arba gyvūno gimimo arba perėjimo data, jei gyvūnas buvo gimęs ar išperintas veisimo įstaigoje,
b) gyvūno lytis, jei žinoma,
c) ženklinimo priemonės ir ženklinimo tekstas, jei gyvūnas paženklintas,
d) gyvūno pašalinimo iš veisimo įstaigos data ir priežastis; jei pašalinimo priežastis yra nuosavybės ar laikymo pasikeitimas, nurodomi naujo savininko ar laikytojo duomenys pagal įstatymo 54 straipsnio 12 dalyje nurodytą taikymo sritį.“
16. 5 straipsnio 6 dalis pakeičiama taip:
„6. Priede pateikiami tam tikrų pavojingų gyvūnų rūšių veisimo įstaigoms keliami specialieji reikalavimai.“
17. Išbraukiamas 6 straipsnis.
18. Po 7 straipsnio įterpiamas naujas 7a straipsnis, kuris, įskaitant antraštę, išdėstomas taip:
„7a straipsnis
Su 2020 m. kovo 1 d. įsigaliosiančiais pakeitimais susijusios pereinamojo laikotarpio nuostatos
Jei veisimo įstaiga, veikianti iki 2020 m. vasario 29 d. ar tą dieną, neatitinka nutarime nurodytų reikalavimų, ji turi atitikti tokius reikalavimus iki 2020 m. birželio 30 d.“
19. 4 išnaša išdėstoma taip:
„4) 2015 m. rugsėjo 9 d. Europos Parlamento ir Tarybos direktyva (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka, (OL L 241, 2015 9 17).“
20. 1 priedas tampa priedu, kuris, įskaitant antraštę, išdėstomas taip:
„Nutarimo Nr. 143/2012
priedas
Specialieji reikalavimai, keliami tam tikrų rūšių pavojingų gyvūnų veisimui ar laikymui ir jų veisimo įstaigoms
A. Roplių klasė
Erdvės reikalavimai
	
	Gyvūnų grupė
	Kiekvienas papildomas individas
	Specialieji reikalavimai

	
	Individų skaičius
	Sausa teritorija m2
	Vandens baseinas
	Tvoros aukštis m
	Sausa teritorija m2
	Baseino paviršiaus plotas m2
	

	
	
	
	Plotas m2
	Tūris m3
	
	
	
	

	bukasnukis krokodilas / kaimanas: Osteolaemus tetraspis, Paleosuchus palpebrosus, Paleosuchus trigonatus
	1
	1,5
	1,5
	1
	
	1
	1
	a)

	vidutinio dydžio krokodilas / kaimanas: (Alligatorius sinensis, Caiman crocodilus, Crocodylus mindorensis ir kt.), kurių patinai užauga iki 3 m ilgio
	1
	2,5
	2,5
	2
	
	1,5
	1,5
	a)

	dideli krokodilai / kaimanai: rūšys, kurių subrendusių patinų ilgis viršija 3 m
	1
	3
	3
	3,5
	
	3
	3
	a)

	varanai, kurių bendras kūno ilgis yra iki 1 m
	1
	1,5
	
	
	1
	0,5
	
	a), b)

	varanai, kurių bendras kūno ilgis yra iki 2 m
	1
	2,5
	
	
	1,5
	1
	
	a), b)

	varanai, kurių bendras kūno ilgis yra didesnis nei 2 m
	1
	4
	
	
	2
	2
	
	a), b)

	Komodo varanas (Varanus komodoensis)
	1
	25
	
	
	2
	8
	
	a), b)

	medžiais laipiojantys varanai
	1
	1
	
	
	1,5
	0,5
	
	a), b)

	Nuodadančių (Heloderma) gentis
	1
	0,5
	
	
	
	
	
	b)

	smaugliniai ir pitoniniai nuo 3 iki 5 m
	1
	1,5
	
	
	0,8
	0,5
	
	b)

	smaugliniai ir pitoniniai, kurių ilgis didesnis nei 5 m
	1
	3
	
	
	1
	1
	
	b)

	karališkoji kobra (Ophiophagus hannah)
	ne daugiau nei 2
	2
	
	
	1,5
	
	
	b)

	didelės nuodingosios medžiais šliaužiančios gyvatės, kurių ilgis didesnis nei 1 m
	ne daugiau nei 2
	1
	
	
	1,5
	
	
	b)

	didelės nuodingosios žeme šliaužiančios gyvatės, kurių ilgis didesnis nei 1 m
	ne daugiau nei 2
	1
	
	
	0,5
	
	
	b)

	vidutinio dydžio nuodingosios medžiais šliaužiančios gyvatės iki 1 m ilgio
	ne daugiau nei 2
	0,3
	
	
	1
	
	
	b)

	vidutinio dydžio nuodingosios žeme šliaužiančios gyvatės iki 1 m ilgio
	ne daugiau nei 2
	0,5
	
	
	0,5
	
	
	b)

	mažos nuodingosios medžiais šliaužiančios gyvatės iki 0,5 m ilgio
	ne daugiau nei 2
	0,2
	
	
	0,5
	
	
	b)

	mažos nuodingosios žeme šliaužiančios gyvatės iki 0,5 m ilgio
	ne daugiau nei 2
	0,3
	
	
	0,3
	
	
	b)

	jūrinės gyvatės
	1
	0,5
	1,5
	1
	
	0,5
	0,5
	



a) krokodilas arba varanas: turi būti įmanoma atskirti aptvarus, kuriuose auginami keli individai; netaikoma, jei yra kita tinkama izoliavimo vieta;
b) tinkama vieta laisvai judėti gryname ore, jei oras tam tinkamas

B. Plėšrieji paukščiai

Erdvės reikalavimai
Plėšrieji paukščiai veisiami paukštidėse. Paukštidės turi būti pastatytos taip, kad būtų užtikrintas prieglobstis nuo plėšrūnų, lietaus, intensyvių saulės spindulių ir skersvėjų. Paukštidės turi būti suprojektuotos taip, kad būtų sumažinta galimybė paukščiui susižeisti dėl smūgių į paukštidės sienas ar viršų, o lakta paukštidėje turi būti išdėstyta taip, kad paukštis galėtų visiškai išskleisti sparnus. Veisiant individus ir individus iš vanaginių (Accipitridae) šeimos, sakalinių (Falconiformes) būrio turi būti užtikrinta, kad dauguma šoninių paukštidės sienelių būtų nepermatomos. Tamsinimo plėvelė pritvirtinama prie išorinės tinklelio pusės. Oro srautas paukštidėje užtikrinamas atidengiant du trečdalius šoninės sienos arba paukštidės viršaus. Paukštidės sienų apačioje gali būti įrengiamos vėdinimo angos, kad galėtų cirkuliuoti oras (kamino efektas). Jei paukštidės viršus atviras, mažiausiai trečdalis laktos turi būti apsaugota, kad paukštis galėtų pasislėpti nuo saulės ir lietaus.

Paukštidės matmenų reikalavimai
	Paukštidė: ilgis / plotis (gylis) / aukštis arba grindų plotas / aukštis

	
	Mažas plėšrusis paukštis1)
	Vidutinio dydžio plėšrusis paukštis1)
	Didelis plėšrusis paukštis1)

	vienas plėšrusis paukštis
	1,8 m / 1,8 m / 2 m arba
3,5 m2 /2 m
	2,5 m / 2,5 m / 2 m arba
6 m2 /2 m
	4 m / 3 m / 2,5 m arba
12 m2 /2,5 m

	veisimo pora
	3 m / 2 m / 2 m arba
6 m2 /2 m
	4 m / 3 m / 2 m arba
12 m2 /2 m
	5 m / 4 m / 3 m arba
20 m2 /2,5 m



Pastabos.
1) Mažas plėšrusis paukštis: subrendęs plėšrusis paukštis, kurio svoris yra iki 500 g, pvz., paukštvanagis, startsakalis, pelėsakalis arba pelėdikė.
2) Vidutinio dydžio plėšrusis paukštis: subrendęs plėšrusis paukštis, kurio svoris yra iki 1 600 g, pvz., sakalas keleivis, taurusis sakalas, vištvanagis, paprastasis suopis ar Uralinė pelėda.
3) Didelis plėšrusis paukštis: plėšrusis paukštis, kurio svoris yra daugiau nei 1 600 g, pvz., kilnusis erelis, karališkasis erelis, palšasis grifas, andinis kondoras arba didysis apuokas.

Erdvės patobulinimai
Paukštidėje turi būti įrengta prieiga prie vandens maudyklos.

Sugavimas ir vežimas
Paprastai gaudoma mūvint pirštines. Transportavimo dėžėje turi būti pakankamai vietos, kad individo plunksnos nesiliestų prie transportavimo dėžės sienelių, o oras galėtų cirkuliuoti per ventiliacijos angas.

C. Žinduolių klasė

1. Plėšrieji žinduoliai – Carnivora

a) katiniai (Felidae)

aa) didelės katės (Pantherinae, Acinonychynae) 

Erdvės reikalavimai
	Rūšys
	Lauko veisimo teritorija
	Vidaus teritorija

	liūtas (Panthera leo), tigras (Panthera tigris) (visada pora ir jaunikliai)
	300 m2
20 m2 kiekvienam papildomam individui
	30 m2
10 m2 kiekvienam papildomam individui

	leopardas (Panthera pardus), jaguaras (Panthera onca), puma (Puma concolor), snieginis leopardas (Uncia uncia) (visada pora ir jaunikliai)
	100 m2
10 m2 kiekvienam papildomam individui
	20 m2
4 m2 kiekvienam papildomam individui

	gepardas (Acinonyx jubatus) (visada du patinai ir dvi patelės; patelei su jaunikliais reikia atskiros veisimo teritorijos)
	400 m2
50 m2 kiekvienam papildomam individui
	dėžės erdvė padalyta po 5 m2 kiekvienam individui
20 m2
4 m2 kiekvienam papildomam individui



Klimato sąlygos
Šalčiui atsparių rūšių ir porūšių individams, pvz., snieginiam leopardui, leopardui, amūriniam tigrui ar pumai, reikia tik sausos miegamosios dėžės, apsaugotos nuo skersvėjų. Šilto klimato zonos rūšių ir porūšių individams turi būti įrengta šildoma vidaus zona, kurios temperatūra būtų didesnė nei 15 °C.

Erdvės patobulinimai
Lauko veisimo teritorija su dirvožemiu ar smėliu, iš dalies padengta augmenija, draskymo ir laipiojimo šakos, gulėjimui tinkamos kartys, apsaugotos nuo blogų oro sąlygų. Tigrui ar jaguarui – baseinas, kurio vandens gylis ne mažiau kaip 1,2 m.

Lauko veisimo teritorijos aptvaras
Lygios sienos arba grotos, 4 m aukščio, su nuosvyra liūtams ar tigrams; 2 m aukščio su nuosvyra gepardams. Kitoms rūšims veisimo teritorija uždengiama iš viršaus. Liūtams, tigrams ar gepardams vandens užtvanka su užkardu, įrengta pakankamai aukštai virš vandens paviršiaus ir užtikrinanti pakankamą saugumą, taip pat yra tinkamas aptvaras.

Socialinė struktūra
Liūtai auginami poromis arba grupėmis, o lauko veisimo teritorija turi būti struktūrizuota. Gepardų atveju geriau laikyti daug patinų ir patelių kartu, sudarant galimybę juos atskirti. Kitos rūšys paprastai auginamos poromis. Patelėms turi būti suteikta galimybė būti atskirtoms gimdymo ir jauniklių auginimo metu.

Mityba
Raumenų mėsa, įskaitant kaulus, ir vitaminų bei mineralų papildai, kartais vidaus organai ir sveiki pašariniai gyvūnai, pateikiami kaip judantys grobiai, kurie turi būti sumedžioti. Gali būti viena diena per savaitę arba dvi dienos per savaitę, kuomet neduodama maisto, tarp kurių yra bent viena šėrimo diena. Bent du kartus per savaitę į šėrimą turi būti įtraukta medžioklės imitacija.

Sugavimas ir vežimas
Sugavimas viliojant maistu arba naudojant raminamuosius. Vežimo talpykla privalo būti apmušta lakštiniu metalu, išskyrus gepardų konteinerius; priekinėje pusėje turi būti tinklinis užraktas, kuris gali būti apsaugotas ir į kurį įeina išankstinis užraktas; gale turi būti uždaras užraktas.

ab) mažosios katės (Felinae) 

Erdvės reikalavimai porai
Nurodytas paviršiaus plotas taikomas lauko teritorijai; šalčiui neatsparioms rūšims tas pats paviršiaus plotas taikomas vidaus teritorijai. Juodakojė katė (Felis nigripes), nendrinė katė (Felis chaus), amūrinė katė (Prionailurus bengalensis) arba panašios rūšys: 15 m2; europinis vilpišys (Felis silvestris), manulas (Otocolobus manul) arba jaguarundis (Herpailurus yagouaroundi): 20 m2; servalas (Leptailurus serval), karakalas (Caracal caracal), ocelotas (Leopardus pardalis), Afrikos auksinė katė (Profelis aurata) arba viverinė katė (Prionailurus viverrinus): 30 m2; paprastoji lūšis (Lynx lynx): 50 m2.
Lauko veisimo teritorijos aukštis ne mažesnis nei 2,5 m.

Klimato sąlygos
Šalčiui atsparių rūšių individai, pvz., paprastoji lūšis, europinis vilpišys ar manulas, gali būti auginami lauko zonoje ištisus metus, o miegamoji dėžė turi būti apsaugota nuo blogų oro sąlygų. Manulai turi būti apsaugoti nuo perkaitimo ir drėgmės. Atogrąžų rūšių individams turi būti įrengta vidaus veisimo teritorija, kurios temperatūra didesnė nei 18 °C. Daugelis rūšių lauko teritorijoje gali likti net ir žiemos mėnesiais, jei jie gali laisvai patekti į šildomą patalpą.

Erdvės patobulinimai
Lauko veisimo teritorijoje – dirvožemis ar smėlis, iš dalies apželdinti, mediena draskymui, galimybė laipioti, slėptuvės ir poilsio kartys.

Socialinė struktūra
Paprastai auginama poromis, tam tikros rūšys gali būti laikinai auginamos mažoje grupėje. Kai auginama mažoje grupėje, reikia numatyti pakankamai slėptuvių, o erdvė turi būti atitinkamai išplėsta, siekiant išvengti konfliktų.

Mityba
Šviežiai paskersti pašariniai gyvūnai arba mėsa, į kurią pridėta mineralų ir vitaminų. Bent du kartus per savaitę į šėrimą turi būti įtraukta medžioklės imitacija.

Sugavimas ir vežimas
Gaudymas naudojant užmetamą tinklą; vežimas kietoje medinėje dėžėje su priekyje įrengtomis grotomis.

b) šuniniai (Canidae)

Erdvės reikalavimai
Vilkas (Canis lupus), hieninis šuo (Lycaon pictus), raudonasis vilkas (Cuon alpinus) arba karčiuotasis vilkas (Chrysocyon brachyurus): 800 m2 / trims individams, 10 m2 kiekvienam papildomam individui.
Paprastasis šakalas (Canis aureus): 50 m2 / porai, 10 m2 kiekvienam papildomam individui.
Rudoji lapė (Vulpes vulpes), usūrinis šuo (Nyctereutes procyonoides), didžiaausė lapė (Otocyon megalotis) arba miškinis šuo (Speothos venaticus): 30 m2 / porai su jaunikliais.
Korsakas (Vulpes corsak) arba fenekas (Vulpes zerda): 10 m2 / porai su jaunikliais.

Klimato sąlygos
Šalčiui atsparūs individai gali būti laikomi lauke ištisus metus. Apsauga nuo blogų oro sąlygų turi būti parūpinta lauko veisimo teritorijoje. Oro sąlygoms atsparių rūšių individų vidaus patalpų temperatūra turi būti didesnė nei 12 °C. Po aklimatizacijos atogrąžų kilmės šunys gali būti auginami lauko veisimo teritorijoje ištisus metus, jei jie gali laisvai patekti į šildomą patalpą, kurios temperatūra didesnė nei 18 °C.

Erdvės patobulinimai
Lauko veisimo teritorijos žemė apželdinta, smėlio dėžė patogumui užtikrinti, individo dydį atitinkanti miegamoji dėžė ir jaunikliams atsivesti skirta dėžė. Lauko veisimo teritorija turi būti padalyta į kampus, naudojant vizualines kliūtis, suteikiančias galimybę pasislėpti. Lapėms ir šakalams – tvoros su į vidų nukreiptomis nuosvyromis, lygios sienos arba ribojamasis griovys. Visoms rūšims tvoros pamatai turi būti pakankamai gilūs, kad po jais nebūtų rausiamasi – daugiau nei 1,5 m žemiau žemės lygio arba kieto podirvio.

Socialinė struktūra
Vilkas, hieninis šuo ar raudonasis vilkas auginami grupėje, likusios rūšys – šeimos grupėje.

Mityba
Didelėms rūšims – mėsa su kaulais arba visas pašarinis gyvūnas; mažesnėms rūšims – šviežiai paskersti pašariniai gyvūnai arba smulkinta mėsa su augaliniu turiniu ir vitaminų bei mineralų papildais. Karčiuotajam vilkui ir miškiniam šuniui reikia įvairiapusės mitybos, į kurią įeina žuvys, kiaušiniai, vaisiai ir daržovės. Retkarčiais nešeriama, ne daugiau kaip vieną dieną per savaitę. Retkarčiais į šėrimą įtraukiama medžioklės imitacija.

Sugavimas ir vežimas
Sugavimas naudojant užmetimo tinklą arba medicininę imobilizaciją. Gabenamas atskirai individas turi sugebėti atsistoti tiesiai talpykloje. Vilkams ir hieniniams šunims skirtos talpyklos yra apmuštos lakštiniu metalu.

c) hieniniai (Hyaenidae)

Hieniniams turi būti parūpinamos vietos ir galimybė pasislėpti bei atsiskirti. 

Erdvės reikalavimai
	Rūšys
	Lauko veisimo teritorija
	Vidaus teritorija

	Hyaenna genties hiena
	150 m2/individui
20 m2 kiekvienam papildomam individui
	4 m2/individui (galimybė pasislėpti)

	Proteles genties urvinės hienos
	50 m2/individui
10 m2 kiekvienam papildomam individui
	4 m2/individui (galimybė pasislėpti)



Klimato sąlygos
Vidaus temperatūra didesnė nei 15 °C. Hyaena genties hienoms po ilgesnės aklimatizacijos pakanka apsaugotos būdos, kurioje temperatūra didesnė nei 10 °C.

Erdvės patobulinimai
Natūralus arba sustiprintas dirvožemis, kuriame yra natūralaus substrato. Dėžėje yra patalynė. Dėmėtosioms hienoms reikia įrengti baseiną.

Lauko veisimo teritorijos aptvaras
Tvora apsaugota, kad po ja nebūtų rausiamasi. Tinka griovys su vandeniu arba be vandens.

Socialinė struktūra
Tinka individualus veisimas. Jei veisiamos poroje ar grupėje, turi būti numatyta galimybė atskirti individus, ypač naktį. Skirtingos rūšys negali būti auginamos kartu.

Mityba
Hyaena genties hienoms – mėsa su kaulais. Proteles genties urvinėms hienoms – vabzdžiai arba mėsa.

Sugavimas ir vežimas
Medicininė imobilizacija. Vežimo talpykla, apmušta lakštiniu metalu.

d) lokiniai (Ursidae)

Statant lauko veisimo teritoriją ir saugos priemones (langinės, durys, surinkimo įrenginiai), reikia atsižvelgti į atitinkamų rūšių individų fizinę jėgą ir ištvermę.

Erdvės reikalavimai
	Rūšys
	Lauko veisimo teritorija
	Vidaus teritorija

	baltasis lokys (Ursus maritimus)
	400 m2/porai
50 m2 kiekvienam papildomam individui
	10 m2/individui

	rudasis lokys (Ursus arctos),
Azijos juodas lokys (Ursus thibetanus)
	200 m2/porai
20 m2 kiekvienam papildomam individui
	6 m2/individui

	malajinis lokys (Helarctos malayanus), didžioji panda (Ailuropoda melanoleuca)
	150 m2/porai
10 m2 kiekvienam papildomam individui
	10 m2/individui



Klimato sąlygos
Šildymas reikalingas tik malajiniams lokiams, temperatūra patalpoje turi būti didesnė nei 12 °C.

Erdvės patobulinimai
Patalynė vidaus teritorijoje, išskyrus patalpas, kuriose yra grindų šildymas. Lauko veisimo teritorija su natūraliu substratu ir pakankamomis galimybėmis veiklai, laipiojimui ir maudynėms. Baltiesiems lokiams – bent 1,5 m gylio baseinas, kurio paviršiaus plotas yra ne mažesnis kaip 80 m2. Galimybė laikyti individualiai ir jaunikliams atsivesti skirta dėžė.

Lauko veisimo teritorijos aptvaras
Bestogė veisimo teritorija, kurios aukštis – 3 m, o baltajam lokiui ir kadjakiniam rudajam lokiui – 2,5 m nuosvyris.

Socialinė struktūra
Auginami individualiai. Poravimosi metu auginami poromis.

Mityba
Mėsa, žuvis, vaisiai ir daržovės; ilgalūpiam lokiui – taip pat ir vabzdžiai. Retkarčiais nešeriama, ne daugiau kaip vieną dieną per savaitę.

Sugavimas ir vežimas
Sugaunami naudojant medicininę imobilizaciją arba viliojant pašaru; transportavimo talpykla apmušta lakštiniu metalu; be tinklinio užtvaro, dar turi būti įrengtas kietas lakštinio metalo užtvaras.

e) meškėniniai (Procyonideae) 

Erdvės reikalavimai
	Rūšys
	Lauko veisimo teritorija
	Lauko veisimo teritorijos aukštis

	daugiausia laiko medžiuose praleidžiančios rūšys, pvz., Š. Amerikos basariskas, šiaurinis olingas, kibiauodegis meškėnas
	16 m2/porai
2 m2 kiekvienam papildomam individui
	
2 m

	rūšys, gyvenančios ir medžiuose, ir ant žemės, pvz., tikrasis koačis arba paprastasis meškėnas
	20 m2/porai
2 m2 kiekvienam papildomam individui
	
2 m



Klimato sąlygos
Šaltuoju metų laiku turi būti įrengta šildoma vidaus zona, kurios temperatūra didesnė nei 15 °C; tai netaikoma tikriesiems koačiams ir paprastiesiems meškėnams.

Erdvės patobulinimai
Natūralus dirvožemis, žievės mulčias arba iš dalies sutvirtintos grindys. Pakankamos galimybės slėptis ir šakos laipiojimui. Meškėnams reikia įrengti baseiną. Miegojimo dėžės ir jaunikliams atsivesti skirta dėžė.

Socialinė struktūra
Auginami poromis arba mažomis grupėmis.

Mityba
Mėsa, vaisiai, daržovės ir ryžiai.

Sugavimas ir vežimas
Gaudymas naudojant tinklus, vežimas lakštinio metalo talpykloje, talpykla, apmušta lakštiniu metalu, arba naminių gyvūnėlių oro transporto dėžė.

f) kiauniniai (Mustelidae)

Erdvės reikalavimai
	paprastoji žebenkštis (Mustela nivalis), šermuonėlis (Mustela erminea) (1)
	3 m2

	tamsusis šeškas (Mustela putorius), Europinė audinė (Mustela lutreola)(1.1)
	6 m2

	miškinė kiaunė (Martes martes), akmeninė kiaunė (Martes foina)(1.1)
	20 m2

	pilkagalvė mangusta (Eira barbara)(1.1)
	30 m2

	dryžuotasis skunkas (Mephitis mephitis)(1.1)
	20 m2

	paprastoji ūdra (Lutra lutra), šviesiaplaukė ūdra (Lutra perspicillata)(1.1)
	30 m2

	bitėdis barsukas (Mellivora capensis) (1.1), barsukas (Meles meles) (1.2)
	50 m2

	ernis (Gulo gulo)(1/1.1)
	80 m2

	brazilinė ūdra (Pteronura brasiliensis), jūrinė ūdra (Enhydra lutris) (1.1)
	60 m2

	Lauko veisimo teritorijos aukštis laipiojančioms rūšims, pvz., kiaunėms, mangustoms ir pan.
	3 m2



(1) vienas individas
(1.1) vienas patinas ir viena patelė 
(1.2) vienas patinas ir dvi patelės

Klimato sąlygos
Ištisus metus lauke gali būti auginami tik šalčiui atsparūs gyvūnai. Miegojimo dėžė su patalyne, apsaugota nuo blogų oro sąlygų. Termofilinių rūšių individams parūpinamos šildomos vidaus dėžės, kurių temperatūra šaltojo sezono metu yra ne mažesnė kaip 15 °C.

Erdvės patobulinimai
Lauko veisimo teritorija dažniausiai padengta dirvožemiu; jeigu skirta rausiančioms rūšims, turi būti apsaugota, kad individas nesiraustų po ja ar priešais ją. Gyvūnai turi turėti pakankamai erdvių ertmių ar papildomų miegojimo dėžių.
Erdvė turi būti papildyta laipiojimo šakomis, tuščiaviduriais medžių kamienais, kelmais, šiaudų rulonais, akmenimis, natūralia augmenija, apsauga nuo saulės ir lietaus, gulėjimo kartimis ir vandens vonia. Ūdroms ir audinėms turi būti paruoštos vienodo dydžio sausumos ir vandens zonos, o baseinas turi būti pailgos formos su sutvirtintais šonais. Brazilinė ūdra ir jūrinė ūdra turi būti aprūpintos vandens plotu, kurio bent 80 % paviršiaus būtų ne mažiau kaip 2 m gylio. Gerai laipiojančioms rūšims skirtas narvas turi būti uždarytas iš visų pusių; kitoms rūšims, pvz., barsukams, bitėdžiams barsukams ar ūdroms, užtenka lygių sienų ir griovio su vandeniu ar be vandens, turinčio pakankamai aukštą užtvarą ir nuosvyrą.

Socialinė struktūra
Individualiai arba poromis; bitėdžiai barsukai, barsukai ar tam tikros rūšies ūdros gali būti auginami šeimų grupėmis.

Mityba
Sveiki gyvūnai, mėsa, žuvis, vaisiai, daržovės ir vitaminų bei mineralų papildai. Bent du kartus per savaitę į šėrimą turi būti įtraukta medžioklės imitacija.

Sugavimas ir vežimas
Paprastai sugaunami naudojant tinklus arba ranka, mūvint odines pirštines. Vežami atskirai tvirtose medinėse talpyklose su ventiliacijos angomis. Erniai ir barsukai vežami lakštiniu metalu apmuštose talpyklose. Ūdros vežamos gerai vėdinamose talpyklose, geriau – tvirtose dėžėse su tinkleliu, įtaisytose didesnėse medinėse talpyklose.

2. Primatai

Šie reikalavimai mutatis mutandis taikomi primatų, kuriems netaikomas šis priedas, šeimoms ar rūšims, atsižvelgiant į jų ryšį su ta šeima ar rūšimis.

a) naktinės beždžionės
pusbeždžionės: pavyzdžiui, mažasis lemūras (Cheirogaleidae), laibapirštis (Daubentonia madagascariensis), loriniai (Lorisidae), galaginiai (Galagonidae) arba ilgakulniniai (Tarsiidae), plačianosės beždžionės: naktinės beždžionės (Aotinae)

Erdvės reikalavimai
Mažieji lemūrai, loriniai, galaginiai ir ilgakulniniai auginami poromis arba šeimos grupėse: 3 m2 grindų plotas, 2,5 m aukštis. Storauodegiai galagai (Otolemur crassicaudatus): 9 m2 grindų plotas, 3 m aukštis; 0,5 m2 kiekvienam papildomam individui. Storauodegis galagas (Otolemur crassicaudatus) ir naktinės beždžionės auginami poromis arba šeimos grupėse: 6 m2 grindų plotas, 2,5 m aukštis. Laibapirščiai auginami poromis arba poromis su jaunikliu: 6 m2 grindų plotas ir 3 m aukštis.

Klimato sąlygos
Naktinės beždžionės auginamos tik patalpose, kuriose temperatūra siekia nuo 20 °C iki 25 °C. Reikia atsižvelgti į sezoninius dienos šviesos trukmės skirtumus. Drėgmė turi būti nuo 50 % iki 75 %. Ilgakulninių atveju – iki 30 °C temperatūra, santykinė drėgmė – iki 85 %.

Erdvės patobulinimai
Tiek vertikalios, tiek horizontalios laipiojimo galimybės su daugeliu slėptuvių ir natūraliomis šakomis. Beždžionėms turi būti įrengta medinė lizdo dėžė veisimo teritorijos viršutinėje dalyje. Naktinių beždžionių lizdo dėžė turi būti pakankamai didelė, kad tilptų visa šeima. Patalynė arba lizdinė medžiaga gaminama iš šakų su lapais, susmulkintos žievės, durpių ir sausų lapų.

Socialinė struktūra
Auginami poromis arba mažomis šeimos grupėmis. Kai kurių pusbeždžionių rūšių dvi ar trys susijusios patelės gali būti auginamos su dviem patinais.

Mityba
Du kartus per dieną. Įvairus vaisių ir daržovių asortimentas; be to, pašarų racione turi būti gyvūninės kilmės pašarų, pavyzdžiui, svirplių, skėrių ar milčių.

Sugavimas ir vežimas
Sugaunami perkeliant individą į transportavimo dėžę tiesiai iš lizdo dėžės, mūvint gaudymo pirštines arba naudojant tinklą. Gabenami atskirai.

b) tupajos (Tupaiidae), lemūriniai (Lemuridae), sifakos (Propithecus) 

Erdvės reikalavimai
Tupajos ir lemūriniai auginami poromis arba šeimos grupėje:
Tupajos: 5 m2 grindų plotas, 1,5 m aukštis. Lemūriniai (išskyrus varius, katinius lemūrus, Lepilemur mustelinus arba Hapalemur griseus): 10 m2 grindų plotas, 2,5 m aukštis. Variai, katiniuai lemūrai, Lepilemur mustelinus arba Hapalemur griseus (Lemur variegata, Lemur catta, Lepilemur mustelinus arba Hapalemur griseus): 12 m2 grindų plotas, 3 m aukštis; 3 m2 kiekvienam papildomam individui. Sifakos: 30 m2 grindų plotas, 3 m aukštis.

Klimato sąlygos
Patalpos temperatūra nuo 18 °C iki 20 °C. Santykinė drėgmė nuo 40 % iki 70 %. 12 valandų dienos šviesos laikotarpis. Aukštesnėje nei užšalimo temperatūroje lemūrai gali išeiti į lauko veisimo teritoriją, jei gali laisvai patekti į patalpų erdvę. Lauko veisimo teritorija turi turėti pavėsį.

Erdvės patobulinimai
Natūralios medžio šakos horizontaliai ir vertikaliai, prireikus su natūralia augmenija, ir medžiagos, skirtos užsiimti veikla, pvz., išsklaidyti pašarai ar įvairūs daiktai. Plačios horizontalios kartys, kur visa grupė gali sėdėti tuo pačiu metu. Mediniai nameliai, skirti jaunikliams atsivesti, esantys aukštesnėse lauko teritorijos dalyse. Tupaja turi turėti dvi miegamąsias dėžes. Vario patelės turi turėti dvi lizdų dėžes.

Socialinė struktūra
Auginami poromis arba šeimos grupėmis. Lemūrinius galima auginti didelėje erdvėje su pasodinta augmenija, šeimos grupėje arba iš keleto rūšių susidedančioje grupėje.

Mityba
Tris kartus per dieną. Įvairus vaisių, daržovių ir lapinių šakų asortimentas, priklausomai nuo sezono. Gyvūniniai baltymai varškės, kiaušinių ir pieno pavidalu. Hapalemur griseus turi reguliariai gauti bambuko, šieno, šiaudų ir žievės. Tupajos gali būti papildomai šeriamos mėsa ar milčiais.

Sugavimas ir vežimas
Tupajos ir sifakos vežamos atskirai mažose talpyklose, išklotose šienu. Lemūrai įviliojami į transportavimo talpyklas naudojant pašarą arba traukimo įtaisą ir gabenami atskirai.

c) marmozetės ir tamarinai (Callitrichidae) 

Erdvės reikalavimai
Marmozetės ir tamarinai auginami poromis arba šeimų grupėmis: vidaus erdvė, kurios grindų plotas yra 5 m2, o aukštis – 2 m.
Lauko veisimo teritorijos reikalavimai yra tokie patys kaip ir vidaus.

Klimato sąlygos
Vidaus patalpų temperatūra turi būti nuo 18 °C iki 24 °C. Jei temperatūra didesnė nei 5 °C, individas gali naudotis lauko teritorija, jei gali laisvai patekti į patalpų erdvę. Lauko veisimo teritorija turi būti saulėta, tačiau privalo turėti pavėsį.

Erdvės patobulinimai
Daug vertikalių ir horizontalių šakų laipiojimui, bėgiojimui ir šokinėjimui, tinkama natūrali dirva su augmenija, galimybė pasislėpti ir atsiskirti, ypač viršutinėje teritorijos dalyje, ir plokščios sėdėjimo erdvės visai šeimai. Atskiros lizdų dėžės kiekvienai šeimai. Nuo vizualinio kontakto su kaimyninėmis marmozečių ir tamarinų grupėmis turi būti apsaugota nepermatomomis sienomis. Lauko veisimo teritorija turi būti iš dalies su stogu.

Socialinė struktūra
Auginami poromis arba šeimos grupėmis.

Mityba
Jei auginama viduje be lauko teritorijos ir žiemos mėnesiais, reikia aprūpinti vitaminu D2. Įvairus vaisių ir daržovių asortimentas. Pašarai turi būti papildyti gyvūniniais baltymais, vitaminais ir mineralais. Šeimoms racionas turi būti suskirstytas į kelis maitinimo dubenis. Pašarai turi būti patiekiami taip, kad gyvūnai būtų užimti, pvz., turėtų būti tiekiami lapai, visos kukurūzų burbuolės, sveiki vaisiai, medžio gabaliukai su medumi ar gyvais vabzdžiais.

Sugavimas ir vežimas
Sugaunama mūvint odines pirštines arba naudojant medžiaginį tinklą. Gabenami atskirai.

d) kabiauodegės beždžionės (Cebidae): titi (Callicebus), sakiai, uakariai (Pitheciinae), voveriniai saimiriai (Saimiri), paprastieji kapucinai (Cebus), koatos (Atelidae): staugūnai (Alouatta), atelinai (Atelinae)

Erdvės reikalavimai
Voveriniai saimiriai, titi arba mažos sakių rūšys: 8 m2 grindų plotas, 3 m aukštis; 3 m2 kiekvienam papildomam individui. Didžiosios sakių rūšys, uakariai arba staugūnai: 12 m2 grindų plotas vienai porai, 2,5 m aukštis; 3 m2 kiekvienam papildomam individui. Paprastasis kapucinas arba atelinas: 16 m2 grindų plotas vienai porai, 3 m aukštis; 4 m2 kiekvienam papildomam individui.

Klimato sąlygos
Titi, sakiams ir staugūnams – didelė santykinė drėgmė ir aukšta temperatūra, didesnė nei 23 °C. Titi, sakiai, uakariai ir staugūnai gali lankytis lauko zonoje tik vasaros mėnesiais.

Erdvės patobulinimai
Daugybė įvairaus aukščio įrenginių, tinkamų laipioti ir suptis (lynai, tinklai, hamakai, suolai). Erdvė turi būti suskirstyta naudojant vaizdines kliūtis ir paslėptus kampus bei kitas galimybes slėptis ir atsitraukti, ypač viršutinėse teritorijos dalyse. Staugūnams ir sakiams turi būti parūpinta daug paviršių, už kurių jie galėtų užsikabinti uodegomis. Atelinams ir voverinėms beždžionėms turi būti parūpinta plati miegojimo vieta, kad keletas individų galėtų miegoti kartu.

Socialinė struktūra
Auginami šeimos grupėje.

Mityba
Įvairus vaisių, daržovių, grūdų ir riešutų asortimentas. Gyvūniniai produktai, tokie kaip varškė, skėriai, maistinės kandys, kiaušiniai, virta mėsa, virta žuvis ir pienas. Keli maitinimo taškai.

Sugavimas ir vežimas
Sugaunami tinklu arba nuvejami į talpyklą. Atelinų patinams prireikus naudojami raminamieji. Titi ir voverinės beždžionės paprastai sugaunamos mūvint odines pirštines. Gabenamos talpykloje atskirai.

e) šimpanzės

Erdvės reikalavimai
	Grupė
	Kiekvienas papildomas individas

	Individų skaičius
	Išorinė tvora
	Vidinė tvora
	

	
	Plotas m2
	Tūris m3
	Plotas m2
	Tūris m3
	Lauko teritorija m2
	Vidaus teritorija m2

	3
	400
	1 200
	100
	250
	10
	8



Klimato sąlygos
Aukščiausia temperatūra aptvare neturi viršyti 30 °C. Šaltuoju metų laiku turi būti užtikrinta nuo 18 °C iki 20 °C vidutinė temperatūra. Rudenį arba pavasarį šimpanzės gali laisvai patekti į lauko teritoriją net ir esant žemesnei temperatūrai, jei gali laisvai patekti į vidaus teritoriją su reguliuojama temperatūra.

Erdvės patobulinimai
Natūrali aplinka, kurią sudaro augalai, medžiai ir krūmai. Augalų lapai, žievė, drožlės, išlindusios šaknys, krūmų ar medžių šakos, vandens plotai arba dirvožemio ryšuliai gali būti naudojami kaip lizdai, šėrimo ar pavėsio medžiagos. Lauko veisimo teritorijoje parūpinami laipiojimo įrenginiai ir kartys. Galima naudoti tik natūralius substratus.

Socialinė struktūra 
Auginami grupėje.

Mityba
Labiausiai tinka sezoniniai vaisiai su lapais, šaknys, žievė, gumbavaisiai ir kitos augalų dalys, taip pat kiaušiniai ir maži gyvūnai.

Sugavimas ir vežimas
Vežama atskirai transportavimo talpyklose su pakankamu vėdinimu. Vežant turi būti žmogus, kurį šimpanzė pažįsta.

Pastaba.
Šiame priede nurodyti mažiausios erdvės reikalavimai.“

21. Išbraukiamas 2 priedas.
II straipsnis
Šis nutarimas įsigalioja 2020 m. kovo 1 d.

Parlamento narė Gabriela Matečná

